雲登 (西澳洲)

雲登係澳洲地區嘅村莊，喺西澳洲京佰利最北邊嘅大北方高速公路邊，行政上屬。佢係地球全年連續氣溫最熱嘅地方，因為試過一次連續333日都係32℃嘅熱天紀錄。

個村分開咗兩部分：其中雲登港屬劍橋灣一部分，凈低嗰3英里區域係居住同商業區。

名
個名由歐洲人改出嚟。1819年，菲臘·帕卡·京決心去東南半球嘅大陸搵條有航行功能嘅河而去咗劍橋灣，到咗劍橋灣後卒之搵到條河，重發現咗個未知名村莊而成為第一位踏入澳洲北邊嘅歐洲人，後嚟佢將個未知名嘅村莊改名做「雲登」。菲臘踏入澳洲北邊大陸後，發現個村河邊啲泥灘冇新鮮嘅水。直到1886年喺爆出淘金熱潮後，個村先至俾外人知。

地理

雲登喺劍橋灣嘅東邊，四圍俾、、及、、等5條河包圍。由於雲登屬荒蕪之地，所以有大多數地方都唔啱人住。其中巴斯提安牧場一帶，有28m²屬鳥類保護區。

氣候
雲登一帶屬熱帶草原氣候，成年平均氣溫超過24℃，但佢分開咗旱季同雨季。每年4月到11月初係雨季，11月底到第二年3月係旱季。最熱喺11月出現過平均氣溫39.5℃嘅紀錄；最凍喺6月出現過平均氣溫24.3℃。年平均氣溫29.4℃。曾經喺1946年，當地錄得到連續333日出現超過32℃嘅氣溫。最凍嘅一次紀錄係2011年6月14號監測到嘅8.3℃嘅氣溫。

降水方面，雲登喺1919年3月4號紀錄過連續24個鐘落雨，重落咗318mm嘅雨量紀錄。

資源同特色
教育方面，佢凈得雲登區高校同埋聖祖些夫天主教學校呢兩間學校響度，其中一間屬正規學校，另一間屬幼兒園機構。但佢哋多數都喺野外教學，唔喺室內教學。酒店住宿方面都好落後，凈得間酒店同旅行停車場響度。當地亦有雲登機場。雖然當地有間博物館，但凈喺間好舊嘅縣政府大樓入面搞。喺村莊邊界種咗樖猴麵包樹響度。2010年，澳洲電影《Mad Bastards》就喺呢個村入面拍過。

travel guide
 Shire of Wyndam-East Kimberley homepage
 Kununurra Historical Society Archive, Library, Museum & Research has links to images of Wyndham.

類:村
類:西澳洲
類:地球之最